Samaritan Snare
<s>Samaritan Snare () je epizoda američke science fiction TV-serije Star Trek: The Next Generation premijerno prikazana 15. maja 1989. godine.</s><s>Radnja prikazuje kako posada USS Entreprise mora spašavati glavnog inženjera Geordija La Forgea od naizgled bezazlenih Pakleda čijem su brodu došli u pomoć, a kapetan Jean-Luc Picard istovremeno mora ići na operaciju srca.</s>

<s>Radnja</s>

<s>Kako bi dovršio ispite za prijem na Akademiju Zvjezdane Flote, Wesley mora otputovati u Zvjezdanu Bazu 515 u Sektoru Scylla.</s><s>Neočekivano mu se pridružuje kapetan Picard, kojemu je dr. Pulaski naredila da obavi operaciju zamjene umjetnog srca.</s><s>Dok su Picard i Wesley na putu, posada se odaziva na poziv za pomoć koji su poslali Pakledi, vrsta lijenih humanoida čiji brod, «Mondor» zahtjeva opsežne popravke.</s><s>Da bi ubrzao radove, Riker šalje Geordija na pakledski brod; osjećajući da namjere Pakleda nisu prijateljske, Troi izražava svoju zabrinutost za Geordijevu sigurnost.</s>

<s>Nakon što je obavio potrebne popravke, Geordi se sprema vratiti na Enterprise, kada ga razoružaju Pakledi koji ga odbijaju pustiti ako im Riker ne preda sve Enterpriseove računalne podatke.</s><s>Nadajući se da će kupiti vrijeme potrebno da nadmudri Paklede, Riker da naslutiti da je Geordi stručnjak za oružje.</s><s>Pakledi tako napuste zahtjeve za računalnim informacijama i zatraže da Geordi nadogradi njihove obrambene sustave.</s><s>U nemogućnosti da se dogovori s Pakledima, Enterpriseova posada predlaže primjenu sile da spase Geordija.</s><s>Upravo tada, iz Zvjezdane Baze 515 stiže obavijest kako se zbog operacije srca Picardovo stanje pogoršalo i da je sada na rubu smrti.</s><s>Enterprise brzo "ispaljuje" bezopasnu zraku svjetla na Paklede, što slabu vrstu uplaši dovoljno da osigura puštanje Geordija i omogući posadi da krenu prema Zvjezdanoj Bazi 515.</s>

<s>Kasnije, u Zvjezdanoj Bazi 515, Picard se budi i shvaća da je njegov život spašen zahvaljujući kirurškim sposobnostima doktorice Pulaski.</s><s>Wesley se uskoro pridruži Picardu na brodu, prošavši ispite Zvjezdane Flote sa odličnim uspjehom.</s>

<s>Izvori</s>

<s>Vanjske veze</s>

<s>"Samaritan Snare" rewatch by Zack Handlen of The A.V. Club</s>

<s>TV-epizode 1989.</s><s>Epizode serije Star Trek: The Next Generation</s>

